PRESSEMEDELELSE

12-03-2024

# engcons nye styresystem erobrer gravemaskinernes verden

engcons nye styresystem DC3 tager store skridt fremad hvad angår kompatibilitet med de førende producenter af gravemaskiner verden over. I de seneste år har engcon udviklet et helt nyt styresystem til gravemaskiner, DC3. I maj sidste år fortalte vi om, at DC3 var kompatibelt med Cat Next Gen, og efter grundige test både på værkstedet og hos slutkunderne er DC3 nu kompatibelt med en række af de førende gravemaskineproducenter.

– Vi er glade for, at flere gravemaskineproducenter nu kan koble sig på vores nye styresystem, siger Martin Engström, produktejer hos engcon. Med det nye system kommer vi nu til at give gravearbejdet et helt nyt løft – systemet er smart, nemt at installere, fjernsupporten er blevet forbedret, og nu er der også kommet en ny app til både iOS og Android, fortsætter han.

Følgende maskiner er nu klar til DC3:

* CAT NG 313-335
* Volvo eML EC140-300E, EW160-220E, ECR145-355E, EWR130-170E
* Doosan DX 225LC-7X
* Takeuchi TB395W

Listen opdateres løbende. Du kan finde de seneste oplysninger om, hvilken maskine der kan tilsluttes DC3, på [www.engcon.com](https://engcon.com/da_dk/ekstraudstyr/styresystem.html)

**Yderligere oplysninger fås ved at kontakte:**
Martin Engström, Product Manager

martin.engstrom@engcon.se

+46 [0]70 571 76 61

**engcon** er den førende globale leverandør af tiltrotatorer og tilhørende redskaber, som øger gravemaskiners effektivitet, fleksibilitet, sikkerhed og bæredygtighed. Med viden, engagement og et højt serviceniveau skaber engcons mere end 400 medarbejdere succes for deres kunder. engcon blev grundlagt i 1990 med hovedkontor i Strömsund i Sverige og møder markedet via 14 lokale salgsselskaber og et etableret netværk af forhandlere rundt om i verden. Nettoomsætningen udgjorde cirka 1,9 milliarder SEK i 2023. engcons B-aktie er noteret på Nasdaq Stockholm.

Du kan finde yderligere oplysninger på **www.engcongroup.com**